stanford-oval/wikipedia huggingface dataset:
Jussi Niemi (musiikkitoimittaja)

Juhani Klaus Kalervo ”Jussi” Niemi (12.  lokakuuta  1950 Tampere – 22.  syyskuuta 2023 Tampere) oli suomalainen musiikkitoimittaja.
Niemi kirjoitti musiikkiartikkeleita ja levyarvosteluja ensin Musaan ja sen jälkeen Soundi-lehteen, sen ensimmäisestä, vuonna 1975 ilmestyneestä numerosta alkaen, myöhemmin myös Aamulehteen. Niemi oli nuorempana töissä Epe’s-levykaupassa, kunnes lähti 1978 Lontooseen, missä opiskeli näyttelijäksi. Suomeen palattuaan Niemi näytteli kuunnelmissa ja käänsi musiikkikirjoja.
Vuonna 2024 Aviador Kustannus julkaisi Niemen elämästä Petri Ihanuksen, Markus Partasen ja Vesa Tompurin kirjan Hoodoo Man: Jussi Niemi – syvien rytmien sukeltaja.
Aiheesta muualla

Niemi esittää John Lennonia Timo Kanervan ja Jake Nymanin kirjoittamassa Olipa kerran Beatles -kuunnelmassa.
Hilary

| Hilary, Hillary |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Hil, Hilly 
Vastineita eri kielissä:  Hilaire, Hilari, Hilaria, Hilarius, Hilarus, Hillar, Hillari, Ilari 
Nimen alkuperä:  latinan hilaris ’hyväntuulinen, reipas’ 
Infobox OKVirheellinen NIMI-arvo: 
Hilary on englanninkielisissä maissa käytetty etunimi. Se voi olla naisen tai miehen nimi. Rinnakkaismuotona esiintyy nimiasu Hillary.
Suomessa on vuoteen 2024 mennessä tilastoitu noin 30–90 Hilary-nimistä henkilöä, joista suunnilleen puolet on naisia ja puolet miehiä. Hillary-nimisiä henkilöitä on Digi- ja väestötietoviraston etunimitilaston mukaan ollut noin 10–40.
Tunnettuja Hilaryja ja Hillaryja

Hilary Bader (1952–2002), yhdysvaltalainen televisiokäsikirjoittaja
Hillary Clinton (s. 1947), yhdysvaltalainen poliitikko ja Bill Clintonin puoliso
Hilary Cruz (s. 1988), yhdysvaltalainen missi
Hilary Deacon (1936–2010), eteläafrikkalainen arkeologi ja professori
Hilary Duff (s. 1987), yhdysvaltalainen laulaja ja näyttelijä
Hilary Dwyer (1945–2020), englantilainen näyttelijä
Hilary Haag (s. 1972), yhdysvaltalainen ääninäyttelijä
Hilary Baumann Hacker (1913–1990), yhdysvaltalainen piispa
Hilary Hahn (s. 1979), yhdysvaltalainen viulisti
Hilary Jenkinson (1882–1961), brittiläinen arkistonhoitaja ja arkistoalan tutkija
Hilary R. W. Johnson (1837–1901), Liberian tasavallan 11. presidentti
Hilary Knight (s. 1989), yhdysvaltalainen jääkiekkoilija ja olympiavoittaja
Hilary Lindh (s. 1969), yhdysvaltalainen alppihiihtäjä ja olympiamitalisti
Hilary Mantel (s. 1952), brittiläinen kirjailija
Hilary Mason (1917–2006), brittiläinen näyttelijä
Hilary Masters (1928–2015), yhdysvaltalainen kirjailija
Hilary Paul Odili Okeke (s. 1947), nigerialainen piispa
Hilary Putnam (1926–2016), yhdysvaltalainen filosofi
Hilary Rhoda (s. 1987), yhdysvaltalainen malli
Hillary Scott (s. 1983), yhdysvaltalainen pornonäyttelijä
Hilary Shepard (s. 1961), yhdysvaltalainen näyttelijä ja muusikko
Hilary Swank (s. 1974), yhdysvaltalainen näyttelijä
Hillary Wolf (s. 1977), yhdysvaltalainen näyttelijä ja judoka
Viron perustuslaki (1938)

Viron vuoden 1938 perustuslaki oli Virossa Konstantin Pätsin autoritaarisen hallinnon aikana säädetty Viron tasavallan perustuslaki.
Perustuslain hyväksyi helmikuussa 1937 kokoontunut vaaleilla valittu perustuslakia säätävä kansalliskokous. Päts oli 1934 poikkeustilan yhteydessä lakkauttanut muut kuin hallituksen kannattajapuolueen, eivätkä lakkautetut puolueet saaneet osallistua kansalliskokouksen vaaliin. Hallituksen tukemana laki hyväksyttiin heinäkuussa 1937, ja se astui voimaan vuonna 1938.
Lain sisältö

Ylimmäksi toimeenpanovallan haltijaksi määrättiin kuudeksi vuodeksi valittava presidentti. Valinnan suoritti erillinen vaalikamari, jossa olivat edustettuina parlamentin (vir. riigikogu) 40-jäseninen ylähuone (vir. riiginõukogu), 80-jäseninen alahuone (vir. riigivolikogu) sekä kunnallisen itsehallinnon elimet.
Parlamentin alahuone valittiin yleisillä enemmistövaaleilla yhden edustajan vaalipiireistä. Ylähuoneen valintaperiaate puolestaan olisi ollut korporatiivinen siten, että osan jäsenistä olisi nimittänyt presidentti, osa olisi kuulunut sinne virka-asemansa vuoksi ja loppuosa olisi valittu ammattijärjestöjen ja julkisten laitosten puolesta.
Alahuoneen vaalit 1938

Alahuoneen (riigivolikogu) vaalit järjestettiin helmikuussa 1938. Vaaleissa ainoa sallittu vaaliorganisaatio oli Pätsin hallituksen Perustuslain toteuttamisen kansanrintama (vir. Rahvarinne Põhiseaduse elluviimiseks). Alahuoneen 80 paikasta kansanrintama sai enemmistön, 54 paikkaa. Järjestäytymätön oppositio sai yhteensä 26 paikkaa. Myöhemmin opposition edustajista liittyi vielä kymmenen edustajaa kansanrintamaan.
Alahuoneen puhemieheksi valittiin kansanrintaman Jüri Uluots. Opposition johtoon nousi liberaali Jaan Tõnisson.
Presidentinvaalit 1938

24. huhtikuuta 1938 suoritettiin vaalikamarin edustajien keskuudessa presidentinvaali, jonka Päts voitti 219 äänellä 238 annetusta. Pätsistä tuli näin Viron ensimmäinen presidentti. Päts nimitti 9. toukokuuta pääministeriksi virkaa tekevänä pääministerinä toimineen Eenpalun.
Päts armahti keväällä 1938 poliittiset vangit kommunisteista vapseihin.
Pätsin autoritäärisen hallinnon aikana hallitusrintamaa lukuun ottamatta kaikki poliittiset puolueet olivat kiellettyjä ja vangitsemiset olivat olleet tavanomaisia. Poliittisia vastustajia ei kuitenkaan teloitettu, kuten esimerkiksi kansallissosialistisessa Saksassa. Viron myöhempi presidentti Lennart Meri on kuvannut Pätsin hallintoa pehmeäksi diktatuuriksi.
Pätsin valtakausi päättyi Neuvostoliiton miehittäessä Viron vuonna 1940.
Dana (nimi)

| Dana |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Vastineita eri kielissä:  Daniela, Daniella, Danielle
Nimen alkuperä:  Taustalla heprean nimi Dan tai Daniel; ehkä myös sana dane ('tanskalainen'); yhteyksiä esitetty lisäksi iiriin ja Irlannin taruihin (Danu).
Infobox OKNimi-testi OK: 
Dana on etunimi, joka on useimmiten naisennimi. Se on toisinaan käytössä myös miehen etunimenä.
Alkuperä

Dana-nimen synnystä on olemassa useita tulkintoja. Kyseessä voi olla heprealaisperäinen nimi. Dana olisi tällöin joko Dan-nimen muunnos tai lyhentymä Danielasta, joka on Danielin naispuolinen vastine.
Englantilaisella kielialueella on sen sijaan esitetty, että Dana olisi johdettu ’tanskalaista’ tarkoittavasta sanasta dane. Kyseessä olisi ollut ensin sukunimi, joka olisi kuulunut jollekin tanskalaiselle. Myöhemmin sitä olisi alettu käyttää etunimenä.
Nimi Dana on yhdistetty myös iirin kielen ’kiihkeää’ merkitsevään sanaan. Irlannin tarustossa esiintyy lisäksi Danu-niminen äitijumalatar.
Nimi Suomessa

Digi- ja väestötietoviraston mukaan Dana on joulukuuhun 2024 mennessä ollut Suomessa virallisena etunimenä noin 370–390 naisella ja 60–80 miehellä.
Dana-nimeä ei ole otettu almanakkaan, mutta se esiintyy Helsingin yliopiston almanakkatoimiston virallisessa koirien nimipäiväkalenterissa. Siinä Danan nimipäivä on 12. tammikuuta.
Tunnettuja Danoja

Dana Hussein Abdul-Razzaq (s. 1986), irakilainen pikajuoksija
Dana al-Fardan, qatarilainen säveltäjä, laulaja ja lauluntekijä
Dana Andrews (1909–1992), yhdysvaltalainen näyttelijä
Dana Antal (s. 1977), kanadalainen jääkiekkoilija ja olympiavoittaja
Dana Ashbrook (s. 1967), yhdysvaltalainen näyttelijä
Dana Brožková (s. 1981), tšekkiläinen suunnistaja ja maailmanmestari
Dana Carvey (s. 1955), yhdysvaltalainen näyttelijä ja koomikko
Dana International, oik. Sharon Cohen (s. 1972), israelilainen laulaja ja euroviisuvoittaja
Dana Delany (s. 1956), yhdysvaltalainen näyttelijä
Dana Elcar (1927–2005), yhdysvaltalainen näyttelijä
Charles Dana Gibson (1867–1944), yhdysvaltalainen taiteilija ja kuvittaja
Dana Gioia (s. 1950), yhdysvaltalainen runoilija
Daniela ”Dana” Haralambie (s. 1997), romanialainen mäkihyppääjä
Dana Hill (1964–1996), yhdysvaltalainen näyttelijä ja koomikko
Dana Kunze (s. 1961), yhdysvaltalainen uimahyppääjä
Dana Leskinen (s. 2001), suomalainen jalkapalloilija
Dana Murzyn (s. 1966), kanadalainen jääkiekkoilija
Dana Plato (1964–1999), yhdysvaltalainen näyttelijä ja lapsitähti
Dana Powell (s. 1974), yhdysvaltalainen näyttelijä
Dana Pyritz (s. 1970), saksalainen soutaja ja olympiamitalisti
Dana Reeve (1961–2006), yhdysvaltalainen näyttelijä
Dana Rohrabacher (s. 1947), yhdysvaltalainen republikaanipoliitikko
Dana Rosemary Scallon, Dana (s. 1951), irlantilainen laulaja, euroviisuvoittaja ja poliitikko
Dana Schutz (s. 1976), yhdysvaltalainen taidemaalari
Dana Scott (s. 1932), yhdysvaltalainen tietojenkäsittelytieteilijä ja matemaatikko
Dana Snyder (s. 1973), yhdysvaltalainen stand up -koomikko ja näyttelijä
Dana Strum (s. 1958), yhdysvaltalaisen Slaughter-yhtyeen basisti
Dana Haidar Touran (s. 1993), jordanialainen taekwondoin
Dana Tyrell (s. 1989), kanadalainen jääkiekkoilija
Dana Velďáková (s. 1981), slovakialainen kolmiloikkaaja
Dana Vollmer (s. 1987), yhdysvaltalainen uimari ja olympiavoittaja
Dana White (s. 1969), yhdysvaltalainen manageri ja liikemies
Dana Wynter (1931–2011), saksalaissyntyinen brittinäyttelijä
Dana Zátopková (1922–2020), tšekkiläinen keihäänheittäjä ja olympiavoittaja
Dana Zemtsov (s. 1992), alankomaalainen alttoviulisti
Kuvitteellisia Danoja

Dana Barrett, hahmo elokuvassa Haamujengi
Dana Carrington, hahmo televisiosarjassa Dynastia
Dana Fairbanks, hahmo televisiosarjassa L-koodi
Dana Scully, päähenkilö televisiosarjassa Salaiset kansiot
Taylor (etunimi)

Taylor on englantilaiselta kielialueelta lähtöisin oleva etunimi, jota käytetään sekä miehen että naisen nimenä. Se pohjautuu sukunimeen Taylor (’räätäli’, engl. tailor).
Taylor-etunimeä esiintyy jonkin verran myös Suomessa. Joulukuuhun 2024 mennessä Digi- ja väestötietoviraston etunimitilastoon on kirjattu noin 170–190 Taylor-nimistä henkilöä, joista suunnilleen puolet on miehiä ja puolet naisia. Suurin osa Suomen Tayloreista on syntynyt 1990-luvulla tai 2000-luvun ensimmäisellä vuosikymmenellä.
Tunnettuja Tayloreja

Taylor Barnard (s. 2004), brittiläinen autourheilija
Taylor Beck (s. 1991), kanadalainen jääkiekkoilija
Taylor Caldwell (1900–1985), englantilaissyntyinen yhdysvaltalainen kirjailija
Taylor Chorney (s. 1987), yhdysvaltalainen jääkiekkoilija
Taylor Dayne (s. 1962), yhdysvaltalainen laulaja ja näyttelijä
Taylor Dent (s. 1981), yhdysvaltalainen tennispelaaja
Taylor Dooley (s. 1993), yhdysvaltalainen näyttelijä
Taylor Fedun (s. 1988), ukrainalais-kanadalainen jääkiekkoilija
Taylor Fletcher (s. 1990), yhdysvaltalainen yhdistetyn hiihtäjä
Taylor Fritz (s. 1997), yhdysvaltalainen tennispelaaja
Taylor Hackford (s. 1944), yhdysvaltalainen elokuvaohjaaja
Taylor Hall (s. 1991), kanadalainen jääkiekkoilija
Taylor Hanson (s. 1983), yhdysvaltalainen lauluntekijä, Hanson-yhtyeen jäsen
Taylor Hawkins (1972–2022), yhdysvaltalainen rockmuusikko
Taylor Heinicke (s. 1993), yhdysvaltalainen amerikkalaisen jalkapallon pelaaja
Taylor Henrich (s. 1995), kanadalainen mäkihyppääjä
Taylor Hicks (s. 1976), yhdysvaltalainen soullaulaja ja lauluntekijä
Taylor Hickson (s. 1997), kanadalainen näyttelijä ja laulaja-lauluntekijä
Taylor Horn (s. 1992), yhdysvaltalainen laulaja ja lauluntekijä
Taylor Kinney (s. 1981), yhdysvaltalainen näyttelijä ja malli
Taylor Kitsch (s. 1981), kanadalainen näyttelijä ja malli
Taylor Knibb (s. 1998), yhdysvaltalainen triathlonisti ja olympiamitalisti
Taylor Lautner (s. 1992), yhdysvaltalainen näyttelijä
Taylor Matson (s. 1988), yhdysvaltalainen jääkiekkoilija
Taylor Mays (s. 1988), yhdysvaltalainen amerikkalaisen jalkapallon pelaaja
Taylor McKeown (s. 1995), australialainen uimari ja olympiamitalisti
Taylor Momsen (s. 1993), yhdysvaltalainen näyttelijä, malli ja laulaja
Taylor Negron (1957–2015), yhdysvaltalainen näyttelijä ja stand up -koomikko
Taylor Phinney (s. 1990), yhdysvaltalainen rata- ja maantiepyöräilijä
Taylor Pyatt (s. 1981), kanadalainen jääkiekkoilija
Taylor Raddysh (s. 1998), kanadalainen jääkiekkoilija
Taylor Jenkins Reid, yhdysvaltalainen kirjailija
Taylor Ritzel (s. 1988), yhdysvaltalainen soutaja
Taylor Russell (s. 1994), kanadalainen näyttelijä
Taylor Sander (s. 1992), yhdysvaltalainen lentopalloilija
Taylor Schilling (s 1984), yhdysvaltalainen näyttelijä
Taylor Sheridan (s. 1970), yhdysvaltalainen näyttelijä, käsikirjoittaja ja ohjaaja
Taylor Spivey (s. 1991), yhdysvaltalainen triathlonisti
Taylor Spreitler (s. 1993), yhdysvaltalainen näyttelijä
Taylor Swift (s. 1989), yhdysvaltalainen kantrilaulaja, lauluntekijä ja näyttelijä
Taylor Townsend (s. 1996), yhdysvaltalainen tennispelaaja
Taylor Wane (s. 1968), englantilainen pornonäyttelijä
Taylor York (s. 1989), yhdysvaltalainen kitaristi
Kuvitteellisia Tayloreja

Taylor Hayes, hahmo televisiosarjassa Kauniit ja rohkeat
Taylor McBride, hahmo televisiosarjassa Melrose Place
Taylor McKessie, hahmo High School Musical -elokuvissa
Njassa

Njassa Helsingin musiikkimessuilla 2012.
Njassa (joskus myös General Njassa tai Dj Njassa, oik. Jyrki Leo Jantunen, s. 2. marraskuuta 1962 Helsinki) on helsinkiläinen radiotoimittaja, DJ ja muusikko. Hän työskentelee toimittajana Radio Helsingissä. Valtakunnalliseen julkisuuteen hän tuli Levyraati-ohjelman vakiojäsenenä.
Jyrki Jantusen isä työskenteli poliisina ja ravintolan portsarina, äiti tehtaassa ja siivoojana. Jantunen otti kutsumanimensä vanhasta maantiedon kirjasta. Njassamaa oli Malawin entinen nimi.
Jimi Suménin ja Kari Kalénin vuonna 1983 tuottamalla Art of Breeding -kokoelmalevyllä ollutta General Njassa And His Lost Divisionin kappaletta ”I'm Young, Beautiful and Natural” pidetään ensimmäisenä suomalaisena hip hop- eli rap-levytyksenä. Samana vuonna Njassa toimi myös Musta Paraati -goottimusiikkiyhtyeen laulusolistina.
Vuonna 1985, 22 vuoden iässä Njassaa pyydettiin töihin Radio Cityyn, jossa työ jatkui 15 vuotta. Vuodesta 2000 lähtien hän on työskennellyt Radio Helsingissä.
Njassa on osallistunut myös television ohjelmien Tänään, tässä ja nyt (1987–1989) ja NoTV (1990–1991) tekemiseen. Hän oli Levyraadin vakiojäsen vuosina 2002–2005.
Joulukuussa 2011 Njassa palkittiin Suomi-palkinnolla. Palkintoraadin mukaan Jyrki Jantunen oli ollut ”eturivissä uudistamassa, elävöittämässä ja piristämässä suomalaista kaupunki- ja nuorisokulttuuria jo yli 30 vuotta.”
Kesäkuussa 2022 Helsingin kaupunki palkitsi Njassan Helsinki-mitalilla. Kaupunginhallituksen päätöksessä perusteiksi mitalin myöntämiselle kerrotaan Jantusen vuosikymmeniä kestänyt työ helsinkiläisten musiikkimaailman avartamisessa.
Vuonna 2015 Njassa sairastui paksusuolen syöpään. Hän kertoo selviytymistarinansa Elina Järven ja Olga Poppiuksen kirjassa Elämäni ennen kuolemaa (2017).
Hänellä on vuonna 1996 syntynyt tytär.
Kirjat

Hihat palaa: Punkkaripojan tarina.  Helsinki:  Kirjapaja, 1989.  ISBN 951-621-954-3
Aiheesta muualla

Njassa Radio Helsingin sivuilla
Njassan viimeinen paluu Radio Cityn alkuperäiseen studioon (2000) Video, 31 min. Yle Areena.
| --- | --- |
Auktoriteettitunnisteet: Taiteenala :  MusicBrainz
Moroni (profeetta)

Moronin patsas mormonien Bernin temppelin katolla.
Moroni on mormonismissa enkeli, joka kyseisen uskonnon perustajan, Joseph Smithin mukaan ilmestyi 23. syyskuuta 1823 alkaen useita kertoja hänelle. Smithin mukaan ensimmäisellä käynnillään hän oli kertonut tälle, että Smithien asuintalon lähelle Kumoran kukkulalle New Yorkin osavaltiossa oli haudattu kultalevyjä, jotka sisälsivät Amerikan muinaisten asukkaiden aikakirjat sekä "iankaikkisen evankeliumin täyteyden". Enkeli Moronin kerrotaan näyttäneen Joseph Smithille kultalevyjen hautapaikan sallimatta niitä kuitenkaan vielä hänen haltuunsa, sillä Smith ei vielä ollut osoittautunut arvolliseksi. Smithin mukaan enkeli Moroni vasta nelisen vuotta myöhemmin oli sallinut hänen ottaa levyt haltuunsa. Smith kertoi kääntäneensä levyillä olleen, "uudistetulla egyptin kielellä" kirjoitetun tekstin läpikuultavien "selvännäkijänkivien" (engl. seer stones) avulla englanniksi. Tämä käännösteksti tunnetaan nykyään nimellä Mormonin kirja. lähde?
Universidad Nacional Autónoma de México

| Universidad Nacional Autónoma de México |
| --- | --- |
  
 Yliopiston hallintorakennus ja seinämaalaus.
Motto:  Por mi raza hablará el espíritu ("Henki puhuu kansalleni")
Perustettu:  1910
Tyyppi:  Julkinen
Säätiön varat:  noin 29 233 000 000 pesoa (2011)
Rehtori:  José Narro Robles
Henkilökunta:  36 172 (2011) 
Opiskelijoita:  316 589 (2010–2011)
Jatko-opiskelijoita:  25 167 (2010–2011)
Sijainti:  México, Distrito Federal  Meksiko (19°19′56″N, 99°11′17″W)
Maskotti:  puuma
Sivusto:  http://www.unam.mx/
Universidad Nacional Autónoma de México tai UNAM ("Meksikon kansallinen autonominen yliopisto") on vuonna 1910 perustettu yliopisto Meksikossa maan pääkaupungissa Méxicossa. UNAM on yksi Latinalaisen Amerikan suurimpia ja arvostetuimpia yliopistoja. Siellä on yli 315 000 opiskelijaa ja henkilökuntaa yli 36 000. UNAM on autonominen yliopisto ja sillä on oikeus tehdä oma opintosuunnitelma ja hallita varojaan.
Yliopisto on lisäksi kuuluisa pääkampuksestaan, joka rakennettiin 1950-luvulla ja sitä oli toteuttamassa joukko mainekkaita meksikolaisia taiteilijoita. Kampusalue valittiin vuonna 2007 Unescon maailmanperintöluetteloon.
Historia

UNAM-yliopiston historia alkaa peräti vuodesta 1551, jolloin Espanjan kuningas Filip II perusti Real y Pontificia Universidad de México -yliopiston. Se oli Amerikan mantereen vanhimpia yliopistoja. Alkujaan sen koulutuksen tasoa pidettiin yhtä korkeana kuin muidenkin Espanjan keskiaikaisten yliopistojen. Se oli kuitenkin tiukasti katolisen kirkon valvonnassa, ja yliopiston toimintaa häirinneet poliittiset ja uskonnolliset tahojan vaikutuksesta yliopisto jäi jälkeen Euroopassa vuosien 1600–1800-luvuilla tapahtuneesta tieteellisesti kehityksestä. Benito Juárezin hallinto sulki yliopiston 1857, jolloin maahan perustettiin monia itsenäisiä kouluja eri tieteenaloille.
Porfirio Díazin aikana itsenäiset koulut yhdistettiin uudelleen, ja ne muodostivat Meksikon kansallisen yliopiston. Meksikon vallankumouksen jälkeen 1920-luvulla Meksikon yliopistot asetettiin valtion alaisuuteen, mutta kansallinen yliopisto sai autonomian 1929. Samalla yliopistoa alettiin kutsua sen nykyisellä nimellään.
Yliopisto sijaitsi monissa eri rakennuksissa Méxicon historiallisessa keskustassa. Jo 1920-luvulla suunniteltiin kampuksen rakentamista. Vuonna 1943 päätettiin, että yliopistokampus rakennettaisiin Coyoacániin Méxicon kaupungin eteläpuolelle. Vielä tuolloin alue oli kaupunkimaisen asutuksen ulkopuolella.
Kampuksen suunnittelusta käynnistettiin kilpailu, jonka voittivat Mario Pani ja Enrique Del Moral. Heidän suunnitelmansa yhdistivät modernismia ja paikallisia traditioita, kuten paikallisia materiaaleja ja esikolumbiaanisen ajan arkkitehtuuria. Rakennusten ja aukioiden toteuttamiseen kutsuttiin Meksikon merkittävimpiä taiteilijoita ja lopulta noin 60 arkkitehtia ja taiteilijaa työskenteli kampuksen parissa. Rakennustyöt aloitettiin vuonna 1949 ja kampuksen päärakennus avattiin virallisesti vuonna 1952 ja ensimmäisen luennot pidettiin vuonna 1954.
Yliopiston stadion, joka tunnetaan nykyään nimellä Estadio Olímpico Universitario, oli Méxicon olympialaisissa 1968 kisojen olympiastadionina. Ennen olympialaisia yltyivät opiskelijaprotestit presidentti Gustavo Díaz Ordazin hallintoa vastaan. Armeija valtasi UNAMin kamppuksen vastatoimena, sillä alueella oli määrä olla monia olympialaisten tapahtumia. Tapahtumat kärjistyivät 2. lokakuuta 1968, jolloin armeija ampui useita protestoijia Tlatelolcon verilöylyssä. Yliopiston on edelleen ollut aktiivista poliittista opiskelijatoimintaa, ja esimerkiksi 1999 opiskelijajoukko vastusti suunniteltuja koulumaksuja.
Opiskelu

UNAM on yksi maailman suurimmista yliopistoista, sillä siellä on yli 315 000 opiskelijaa, kun mukaan lasketaan sen alaisuudessa olevat high schoolit ja Meksikon kansallinen valmistava koulu. Yliopistossa on mahdollisuus suorittaa sekä korkeakoulututkinto että jatko-opiskeluita. Yliopiston alaisuudessa olevien high schooleissa ja valmistavassa koulussa on yhteensä 109 530. Varsinaisia yliopisto-opiskelijoita UNAMiin kuuluu 205 930, ja niistä jatko-opiskelijoita on 25 167.
UNAMissa on opiskellut monia kuuluisia henkilöitä. Heidän joukossaan on muun muassa neljä Nobel-voittajaa. Yliopistossa ovat opiskelleet rauhanpalkinnon saanut Alfonso García Robles, kirjallisuuspalkinnon saanut Octavio Paz, kemianpalkinnon saanut Mario J. Molina ja Ana María Cetto, joka on kuulunut kahteen rauhanpalkinnon saaneeseen organisaatioon.
Rakennukset > Pääkampus

UNAMin pääkampus sijaitsee Meksikon kaupunkialueen eteläosassa. Sen jakaa pohjois-etelä-suunnassa Avenida de los Insurgentes -bulevardi. Kaikki kampuksen rakennukset sijaitsevat laajojen avoimien tilojen reunoilla. Esplanadit, pihat ja puistot on varattu kaikki jalankulkijoita varten. Moottoriliikenne ja parkkipaikat sijaitsevat alueen ulkokehällä.
Kampusalueen keskus on alue, jossa ovat tärkeimmät rakennukset. Alueella ovat tornimainen hallintorakennus, pääkirjasto ja filosofian sekä arkkitehtuurin tiedekuntien rakennukset. Viimeksi mainitussa rakennuksessa sijaitsee lisäksi Yliopiston tieteen ja taiteen museo. Hallintorakennuksen julkisivulla on monia seinämaalauksia David Alfaro Siqueirokselta ja kirjaston koko julkisivu on Juan O'Gormanin maalausta.
Alueen halakisevan bulevardin länsipuolella on olympiastadion ja alueen eteläosassa on kasvitieteellinen puutarha sekä yliopiston kulttuurikeskus.
Rakennukset > Sivukampukset

Pääkampuksen lisäksi UNAMin yliopistoon kuuluu useita muita kampuksia Méxicon kaupungin alueella sekä muualla Meksikossa. Nämä ovat keskittyneet pääasiassa tutkimustyöhon sekä jatko-opintojen järjestämiseen.
Yliopistoon kuuluu lisäksi neljä pienempää kampusta Yhdysvalloissa ja Kanadassa. Nämä keskittyvät meksikolaiseen kulttuuriin ja espanjan kieleen. Kampukset sijaitsevat San Antoniossa, Chicagossa, Los Angelesissa ja Gatineaussa.
Rakennukset > Muut rakennukset

UNAMille kuuluu myös muita rakennuksia Meksikossa. Palacio de Minería sijaitsee Méxicon keskustassa. Kolmikerroksisessa talossa oli alkujaan insinööritieteiden tiedekunta. Rakennuksessa on nykyään kirjanäyttelyitä, joissa on historiallisia kirjoja Meksikosta 1800-luvulta. Casa del Lagossa järjestetään monia yliopiston kulttuuritapahtumia, kuten tanssia, teatteriesityksiä ja balettia.
Baja Californian osavaltiossa noin 130 kilometriä Yhdysvaltain rajalta etelään on Meksikon kansallinen observatorio. Se on ollut toiminnassa vuodesta 1970, ja siinä on kolme suurta teleskooppia.
Aiheesta muualla

Wikimedia Commonsissa on kuvia tai muita tiedostoja aiheesta .
Yliopiston kotisivut (espanjaksi) (englanniksi)
UNAMin kulttuuri (Arkistoitu – Internet Archive) (espanjaksi)
Yliopiston pääkampus UNESCOn sivuilla (englanniksi) (ranskaksi)
UNAMin pääkirjasto
Puolitoistametrinen teleskooppi Meksikon kansallisessa observatoriossa
Armahdus

Armahdus on hallinnollinen menettely, jossa hallitsija tai armahdusoikeutta käyttävä toimielin voi vapauttaa tuomitun rikollisen rangaistuksesta tai sen osasta, tai lieventää rangaistusta. Tyypillisimpiä armahduksia ovat kuolemanrangaistuksen muuttaminen pitkäksi vankeusrangaistukseksi, tai ehdottoman vankeusrangaistuksen loppuosan muuttaminen ehdolliseksi, kun alkuosa on kärsitty mallikelpoisesti.
Suomessa

Suomessa armahduksesta säädetään perustuslain 105 §:ssä, jossa on säännökset sekä yksittäisestä armahduksesta että yleisestä armahduksesta eli amnestiasta. Yksittäisessä tapauksessa armahduksesta päättää tasavallan presidentti saatuaan lausunnon korkeimmalta oikeudelta. Yleisestä armahduksesta on säädettävä lailla.